text: Dysturin millum U17-kvinnurnar hjá Føroyum og Ísrael var ongantíð spennandi, til tess var munurin á liðunum alt ov stórur. Føroyar vunnu trygt, 38-22, eftir hálvleiksstøðuna 22-9.
text: #000000
text: Tað var sjónligt rættiliga skjótt í dystinum, at Ísrael var eitt væl veikari mótstøðulið, í mun til Grikkaland í gjár. Føroyar fingu eina flúgvandi byrjan og vóru frammanfyri heili 9-1, longu eftir 10 minuttir. Ísrael tók time-out og royndu at mansverja Silju Eystberg. Hetta órógvaði føroyska spælið eina løtu og vóru heldur nógvar villur, men funnu okkara tó skjótt stevið aftur. Maria Beder byrjaði í føroyska málinum í dag og stóð hon eisini ein góðan fyrra hálvleik. Dysturin var longu væl og virðiliga avgjørdur, tá farið var til hálvleiks við 22-9 til okkara.Í mun til mótstøðuna, so brúktu venjararnir høvið at fáa flestu leikarar í spæl, og at fordeila kreftirnar í mun til komandi dystir. Í seinna hálvleiki ráddi um at halda leikararnar hugsavnaðar, og at royna ymsar uppstillingar í verju og álopið. Hetta kundi hepnast betri. Verjuspælið var ikki eins gott sum í fyrra hálvleiki og lótu Føroyar fleiri mál inn og fingu málverjarnir fatur á minni. Somuleiðis fingu okkara færri mál í seinna hálvleiki, sum okkara vunnu við trimum í mun til 13 í fyrra. Ísrael var tó ongantíð nær við at koma innaftur í dystin, sum Føroyar vunnu trygt 38-22.Eftir dystin var málverjin hjá Føroyum, Maria Beder, kosin til besta leikara hjá Føroyum í dystinum. Maria stóð serliga væl í fyrra hálvleiki í dystinum.Næsti dystur hjá Føroyum verður mikudagin kl. 10.30 móti Luksemborg. Dysturin stroymast á . Lesið annars alt um kappingina, úrslit, støður o.a. her: W17 EHF Championships 2023 ()Dystargongdin:5 min. 1-610 min. 1-915 min. 5-920 min. 7-1625 min. 8-1930 min. 9-2235 min. 12-2640 min. 14-3045 min. 17-3250 min. 19-3455 min. 20-3560. min. 22-38Málskjúttar hjá Føroyum:Sára Berg á Lag 8Sára Hórðará 6Rakul Borgarlíð Joensen 5 (1)Helena Magnusardóttir 4Ró Reginsdóttir 4Silja Geirsdóttir Eystberg 3Fjóla Skaalum Vilhelm 3Elida Joensen 2Marjun Jansdóttir 1Agatha Djurhuus 1Karinbeth Kjæbæk 1Málverjar:Maria Beder 35%Gylta á Neystabø 50%
text: #000001
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000006